আল ফারাবি (, আবু নসর মুহম্মদ বিন মুহম্মদ আল ফারাবি, একজন প্রখ্যাত মুসলিম দার্শনিক ও বিজ্ঞানী।  এছাড়াও তিনি একজন মহাবিশ্বতত্ত্ববিদ, যুক্তিবিদ এবং সুরকার ছিলেন। পদার্থ বিজ্ঞান, সমাজ বিজ্ঞান, দর্শন, যুক্তিশাস্ত্র, গণিতশাস্ত্র, চিকিৎসাবিজ্ঞান প্রভৃতিতে তার অবদান উল্লেখযোগ্য। পদার্থ বিজ্ঞানে তিনিই 'শূন্যতা'-র অবস্থান প্রমাণ করেছিলেন। তিনি ৮৭২, মতান্তরে ৮৭০ খ্রিষ্টাব্দে তুর্কিস্তানের অন্তর্গত 'ফারাব' নামক শহরের নিকটবর্তী 'আল ওয়াসিজ' নামক গ্রামে জন্মগ্রহণ করেন। তিনি ৯৫৬ খ্রিষ্টাব্দে মৃত্যুবরণ করেন।   অবদান  আল ফারাবী দর্শন ছাড়াও যুক্তিবিদ্যা ও সঙ্গীত-এর ন্যায় জ্ঞানের বিস্তর শাখায় অবদান রাখেন।  আল মদিনা আল ফাজিলা বা আদর্শ নগর তার সবচেয়ে বিখ্যাত গ্রন্থ। কিতাব আল মুসিকি আল কবির বা সঙ্গীতের মহান গ্রন্থ তার আরেকটি বিখ্যাত গ্রন্থ।   দর্শন  প্লেটো ও অ্যারিস্টটল-এর দর্শনের উপর তিনি বিস্তর আলোচনা করেছেন। প্লেটোর রিপাবলিক-এর মত তিনিও একটি আদর্শ রাষ্ট্র-এর কল্পনা করেছেন তার আদর্শ নগর গ্রন্থে। তিনি স্রষ্টার সর্বাধিপত্য স্বীকারের পাশাপাশি সৃষ্টিকেও শাশ্বত বলে মনে করতেন। তিনি কোন চরম মত পোষণ করতেন না এবং চিন্তার ক্ষেত্রে পরস্পর-বিরোধী মতকে প্রায়শই একসাথে মিলাবার চেষ্টা করেছেন।   রাষ্ট্র দর্শন  আদর্শ নগর-এ তার রাষ্ট্রনায়ক-এর একনায়ক বৈশিষ্ট প্রকট। তার মতে রাষ্ট্রের প্রধান রাষ্ট্রের সর্বৈব ক্ষমতা পোষণ করবেন এবং অন্য সবাই তার বাধ্য থাকবেন। নাগরিকদের ক্ষমতায়ও থাকবে শ্রেণি বিভাজন, যেখানে কোনো শ্রেণি তার উপরের শ্রেণির আদেশ মান্য করবে ও নিচের শ্রেণির উপর আদেশ জারী করবে। তৎকালীন বহুধাবিভক্ত সামন্ততান্ত্রিক সমাজকে এককেন্দ্রিক রাষ্ট্রকাঠামোর আওতায় আনতে এই রাষ্ট্র দর্শন প্রভাব বিস্তার করে এবং সময়ের বিচারে এরূপ ভাবধারা গুরুত্বপূর্ণ ছিল। আদর্শ রাষ্ট্রকে তিনি অসম্ভব উল্লেখ করলেও এটি অর্জনের জন্য মানুষের চিরন্তন প্রচেষ্টাকে গুরুত্বপূর্ণ বলে অভিহিত করেন। মুসলিম মিল্লাতে তার অবদান অনস্বীকার্য  সম্মাননা  তাঁর নামে আল-ফারাবি কাজাখ জাতীয় বিশ্ববিদ্যালয় রয়েছে। বিশ্ববিদ্যালয়ের প্রাঙ্গণে একটি আল-ফারাবি লাইব্রেরিও রয়েছে।  শ্যামকেন্ট শিক্ষামূলক সংস্কৃতি ইনস্টিটিউট আল-ফারাবির নামে নামকরণ করা হয়েছে (১৯৬৭-১৯৯৬)।  কাজাখস্তানের অনেক শহরেই তাঁর নামে রাস্তার নামকরণ করা হয়েছে।  আলমাতি, শ্যামকেন্ট এবং তুর্কিস্তান শহরে স্মৃতিস্তম্ভ নির্মাণ করা হয়েছে।  ১৯৭৫ সালে, মস্কো, আলমাতি এবং বাগদাদে আল-ফারাবির ১১০০তম জন্মবার্ষিকী আন্তর্জাতিকভাবে পালিত হয়েছিল।  তার সম্মানে গ্রহাণু বেষ্টনীতে গ্রহাণু ৭০৫৭ আল-ফারাবি এর নামকরণ করা হয়েছিল।  ২০২১ সালের নভেম্বরে, কাজাখস্তানের নূর-সুলতানে আল-ফারাবির একটি স্মৃতিস্তম্ভ উন্মোচন করা হয়।   আরও দেখুন   ইসলামের সামসময়িক মুসলিম পণ্ডিতদের তালিকা  মধ্যযুগীয় ইসলামী বিশ্বের বিজ্ঞানীদের তালিকা   তথ্যসূত্র    বহিঃসংযোগ   বিষয়শ্রেণী:৮৭২-এ জন্ম বিষয়শ্রেণী:৯৫০-এর দশকে মৃত্যু বিষয়শ্রেণী:মুসলিম দার্শনিক বিষয়শ্রেণী:১০ম-শতাব্দীর দার্শনিক বিষয়শ্রেণী:এরিস্টটলে ভাষ্যলেখক বিষয়শ্রেণী:মধ্যযুগীয় ইসলামের সঙ্গীত তাত্ত্বিক বিষয়শ্রেণী:মধ্যযুগীয় ইসলামের রসায়ন শাস্ত্রের সেবক বিষয়শ্রেণী:মধ্যযুগীয় পদার্থবিদ বিষয়শ্রেণী:বিশ্ব ডিজিটাল লাইব্রেরি সম্পর্কিত বিষয়শ্রেণী:সাংস্কৃতিক সমালোচক বিষয়শ্রেণী:দর্শনের ইতিহাস বিষয়শ্রেণী:সামাজিক সমালোচক বিষয়শ্রেণী:সামাজিক দার্শনিক বিষয়শ্রেণী:বিজ্ঞানের দার্শনিক বিষয়শ্রেণী:ইতিহাসের দার্শনিক বিষয়শ্রেণী:সংস্কৃতির দার্শনিক বিষয়শ্রেণী:ভাববাদী বিষয়শ্রেণী:ফার্সি সঙ্গীত বিষয়শ্রেণী:৮৭০-এর দশকে জন্ম বিষয়শ্রেণী:১০ম শতাব্দীর দার্শনিক বিষয়শ্রেণী:যুক্তিবিজ্ঞানী বিষয়শ্রেণী:ইরানি রসায়নবিদ বিষয়শ্রেণী:ভাষার দার্শনিক বিষয়শ্রেণী:সাহিত্যের দার্শনিক বিষয়শ্রেণী:ধর্মের দার্শনিক বিষয়শ্রেণী:রাজনৈতিক দার্শনিক